
LEGEA CARE VA ARUNCA ÎN AER ROMÂNIA ÎN PRAGUL ALEGERILOR 

În ultima lună a anului trecut a fost promulgată o lege care nu a atras prea multă atenţie, dar care va dinamita scena 
politico-electorală și socială fix înaintea seriei de alegeri din toamnă-iarnă. Graţie acestei legi, românii vor putea afla cu 
precizie veniturile și averile a zeci și zeci de mii de personaje grele în stat care pînă acum erau anonimizate de către 
Agenţia Naţională de Integritate. Foarte interesant, legea este iniţiată de la vîrful PSD, prin nume ca Alfred Simonis și 
Robert Cazanciuc, și susținută de 117 parlamentari PSD, dar nici măcar unul singur din altă parte, un fenomen foarte rar. 
Ceea ce sugerează că PSD ar putea urmări ceva prin această bruscă nevoie de transparenţa în cel mai sensibil domeniu: 
averile barosanilor care conduc România. 


Noua lege a venit în completarea Legii nr. 176/2010 privind integritatea în exercitarea funcţiilor si demnitatilor publice, a 
legii de funcţionare a ANI, precum şi pentru modificarea şi completarea altor acte normative. 

Aplicarea legii va duce la scoaterea la lumină a zeci și zeci de mii de averi care în acest moment sunt secretizate și 
inaccesibile publicului larg. 


"Având în vedere necesitatea creșterii încrederii publicului în instituţiile statului, transparenţa veniturilor obţinute 
de către persoanele care deţin funcţii publice sau contractuale în toate instituţiile sau autorităţile publice sau în 
cadrul companiilor naţionale societăţilor naţionale, regiilor naţionale la care statul este acţionar majoritar, pentru 
care există obligaţia declarării averii și intereselor reprezintă o nevoie actuală a societăţii civile” se arată în 
expunerea de motive. 


"Contrar acestei necesităţi, se observă o creștere semnificativă a solicitărilor de anonimizare a veniturilor de Pe 
către persoane care deţin funcţii pentru care există obligaţia declarării averii si care fac parte din regii autonome 


de interes national sau local, companii şi societăţi nationale sau societăţi comerciale la care statul sau o 
autoritate a administraţiei publice locale este acţionar majoritar sau semnificativ, autorităţilor publice centrale ori 
locale, nicidecum expunerea transparentă a veniturilor. 


În acest sens, arătăm că în cursul anului 2022, respectiv în perioada ianuarie 2022-octombrie 
2022, au fost înregistrate 71.870 de cereri de anonimizare a veniturilor. 


Ori, solicitările de anonimizare a veniturilor care au la bază prevederi din legislaţia civilă sau cea aferentă 
dreptului muncii contravin principiului deschiderii și transparenţei prevăzut de art. 368 din Codul Administrativ, 
potrivit căruia activităţile desfăşurate în exercitarea diferitelor categorii de funcţii sunt publice și pot fi supuse 
monitorizării cetăţenilor, iar componenţa veniturilor astfel obținute nu poate fi exclusă” au mai argumentai 
inițiatorii. 


Prevederile noii legi vor intra în funcţiune în luna iunie, termenul limită pentru următoarele depuneri de declaraţii de avere 
și de interese, astfel că în cîteva săptămîni vor ajunge pe siteul ANI, la vedere pentru marele public. 


Vă prezentăm mai jos lista integrală a celor ale căror averi vor deveni accesibile cetățenilor începînd din vara acestui an, o 
listă pe care se regăsesc, de la președintele ţării la șefii din servicii, șefii de mari companii nationale pînă la — foarte 
interesant! — candidaţii pentru alegerile din acest an: 


1. Președintele României; 

2. consilierii prezidentiali și consilierii de stat; 

3. președinții Camerelor Parlamentului, deputaţii și senatorii; 

4. membrii din România în Parlamentul European și membrii în Comisia Europeană din partea României; 

5. primul-ministru, membrii Guvernului, secretarii de stat, subsecretarii de stat, asimilatii acestora, precum si 
consilierii de stat din aparatul de lucru al primului-ministru; 

6. membrii Consiliului Superior al Magistraturii; 

7. judecătorii, procurorii, magistratii-asistenti, asimilatii acestora, precum și asistenții judiciari; 

8. personalul auxiliar de specialitate din cadrul instanţelor judecătorești și parchetelor; 

9. judecătorii Curţii Constituţionale; 

10. membrii Curţii de Conturi și personalul cu funcţii de conducere și de control din cadrul acesteia; 

11. președintele Consiliului Legislativ și președinții de secție; 

12. Avocatul Poporului și adjunctii sai; 

13. președintele și vicepreședintele Autorităţii Naţionale de Supraveghere a Prelucrării Datelor cu Caracter 
Personal; 

14. membrii Consiliului Concurenţei; 

15. membrii Colegiului Consiliului Naţional pentru Studierea Arhivelor Securităţii; 

16. membrii Comisiei Naţionale a Valorilor Mobiliare; 

17. membrii Consiliului Economic și Social; 

18. membrii Consiliului Comisiei de Supraveghere a Asigurărilor; 

19. membrii Consiliului Comisiei de Supraveghere a Sistemului de Pensii Private; 

20. membrii Consiliului Naţional pentru Combaterea Discriminării; 

21. membrii Consiliului Naţional al Audiovizualului; 

22. membrii consiliilor de administraţie și ai comitetelor directoare ale Societăţii Române de Radiodifuziune și 
ale Societăţii Române de Televiziune; 

23. președintele și vicepreședintele Agenţiei Naţionale de Integritate, precum și membrii Consiliului Naţional de 
Integritate; 

24. directorul general și membrii consiliului director al Agenţiei Naţionale de Presă AGERPRES; 

25. directorul Serviciului Român de Informaţii, prim-adjunctul și adjunctii sai; 

26. directorul Serviciului de Informaţii Externe si adjunctii săi; 

27. personalul diplomatic și consular; 

28. directorul Serviciului de Protecţie și Pază, prim-adjunctul și adjunctul său; 

29. directorul Serviciului de Telecomunicaţii Speciale, prim-adjunctul și adjunctii săi; 

30. aleșii locali; 

31. persoanele cu funcții de conducere si de control, precum și funcţionarii publici, inclusiv cei cu statut 
special, care își desfășoară activitatea în cadrul tuturor autorităţilor publice centrale ori locale sau, după caz, în 
cadrul tuturor instituţiilor publice; 

32. persoanele cu funcţii de conducere și de control din cadrul unităţilor sistemului de învățământ de stat și 
unităţilor de stat din sistemul de sănătate publică; 

33. personalul încadrat la cabinetul demnitarului în administraţia publică centrală, precum și personalul 
încadrat la cancelaria prefectului; 

34. membrii consiliilor de administraţie, ai consiliilor de conducere sau ai consiliilor de supraveghere, precum 
și persoanele care deţin funcţii de conducere în cadrul regiilor autonome de interes national sau local, 
companiilor și societăţilor naţionale sau, după caz, societăților comerciale la care statul sau o autoritate a 
administraţiei publice locale este acţionar majoritar sau semnificativ; 

35. guvernatorul, prim-viceguvernatorul, viceguvernatorii, membrii consiliului de administraţie, angajaţii cu 
funcții de conducere ai Băncii Naţionale a României, precum și personalul din conducerea băncilor la care 
statul este acţionar majoritar sau semnificativ; 

36. personalul instituţiilor publice, inclusiv personalul angajat cu contract individual de muncă, implicat în 
realizarea procesului de privatizare, precum și personalul instituțiilor și autorităţilor publice, inclusiv personalul! 


angajat cu contract individual de muncă, care administrează sau implementează programe ori proiecte finanţate 
din fonduri externe sau din fonduri bugetare; 

37. președinții, vicepresedintii, secretarii și trezorierii federatiilor și confederatiilor sindicale; 

38. prefectii și subprefectii; 

39. candidaţii pentru funcţiile de Președinte al României, deputat, senator, consilier judeţean, consilier local, 
președinte al consiliului judeţean sau primar; 

40. președinții, vicepresedintii, secretarii generali, directorii economici și/sau trezorierii federatiilor sportive 
naționale, ai Comitetului Olimpic și Sportiv Român și ai Comitetului Naţional Paralimpic. 


De asemenea, obligaţia privind declararea averii si a intereselor revine, în condiţiile prezentei legi, și celorlalte 
categorii de persoane, care sunt numite în funcţie de Președintele României, de Parlament, de Guvern sau de 
primul-ministru, cu excepţia celor care ocupă funcţii aparţinând cultelor religioase. (Bogdan Tiberiu lacob) 

